Datasets:
Ken-Z
/
Latin-Audio

Dataset card Data Studio Files
xet
 Community
1
audio
audio
transcription
string
speaker
int64
Id ex similitūdine flōris līlium appellābant.
12
Ante haec tāleae pedem longae ferreīs hāmīs īnfīxīs tōtae in terram īnfodiēbantur mediocribusque intermissīs spatiīs omnibus locīs disserēbantur; quōs stimulōs nōminābant.
12
ac nē cum perīculō ex castrīs ēgredī cōgātur, diērum trīgintā pābulum frūmentumque habēre omnēs convectum iubet.
12
Imperant Aeduīs atque eōrum clientibus, Segūsiāvīs, Ambivarētīs, Aulercīs Brannovicibus, Blannovīīs, mīlia trīgintā quīnque;
12
parem numerum Arvernīs adiūnctīs Eleutētis, Cadurcīs, Gabalīs, Vellaviīs, quī sub imperiō Arvernōrum esse cōnsuērunt;
12
Sēquanīs, Sēnōnibus, Biturigibus, Santonīs, Rutēnīs, Carnūtibus duodēna mīlia;
12
Bellovacīs decem;
12
totidem Lemovīcibus;
12
octōna Pictonibus et Turonīs et Parīsiīs et Helvētiīs;
12
[Suessiōnibus,] Ambiānīs, Mediomatricīs, Petrocoriīs, Nerviīs, Morinīs, Nitiobrīgibus quīna mīlia;
12
Aulercīs Cenomānīs totidem;
12
Atrebatibus [quattuor mīlibus];
12
Veliocassīs, Lexovīīs et Aulercīs Eburovicibus terna;
12
Rauracīs et Boiīs bīna; [trīgintā mīlia] ūniversīs cīvitātibus, quae Ōceanum attingunt quaeque eōrum cōnsuētūdine Armoricae appellantur, quō sunt in numerō Cūriosolītēs, Rēdonēs, Ambibāriī, Calētēs, Osismī, Venetī, Lemovīcēs, Venellī.
12
Ex hīs Bellovacī suum numerum nōn complēvērunt, quod sē suō nōmine atque arbitriō cum Rōmānīs bellum gestūrōs dīcēbant neque cuiusquam imperiō obtemperātūrōs;
12
rogātī tamen ab Commiō prō eius hospitiō duo milia ūna mīsērunt.
12
Huius opera Commī, ut anteā dēmōnstrāvimus, fidēlī atque ūtilī superiōribus annīs erat ūsus in Britanniā Caesar;
12
quibus ille prō meritīs cīvitātem eius immūnem esse iusserat, iūra lēgēsque reddiderat atque ipsī Morinōs attribuerat.
12
Tamen tanta ūniversae Galliae cōnsēnsiō fuit lībertātis vindicandae et prīstinae bellī laudis recuperandae, ut neque beneficiīs neque amīcitiae memoriā movērentur, omnēsque et animō et opibus in id bellum incumberent.
12
Coāctīs equitum octo mīlibus et peditum circiter ducentīs quīnquāgintā mīlibus haec in Aeduōrum fīnibus recēnsēbantur, numerusque inībātur, praefectī cōnstituēbantur.
12
Commiō Atrebātī, Viridomarō et Eporedorigī Aeduīs, Vercassivellaūnō Arvernō, cōnsōbrīnō Vercingetorigis, summa imperī trāditur.
12
Hīs dēlēctī ex cīvitātibus attribuuntur, quōrum cōnsiliō bellum administrārētur.
12
At eī, quī Alesiae obsīdēbantur praeterita diē, qua auxilia suōrum exspectāverant, cōnsūmptō omnī frūmentō, īnsciī quid in Aeduīs gererētur, conciliō coāctō dē exitū suārum fortūnārum cōnsultābant.
12
Ac variīs dictīs sententiīs, quārum pars dēditiōnem, pars, dum vīrēs suppeterent, ēruptiōnem cēnsēbat, nōn praetereunda ōrātiō Critognatī vidētur propter eius singulārem et nefāriam crūdēlitātem.
12
Hic summō in Arvernīs ortus locō et magnae habitūs auctōritātis, "Nihil," inquit, "dē eōrum sententia dictūrus sum, quī turpissimam servitūtem dēditiōnis nōmine appellant, neque hōs habendōs cīvium locō neque ad concilium adhibendōs cēnseō.
12
Cum hīs mihi rēs sit, quī ēruptiōnem probant;
12
quōrum in cōnsiliō omnium vestrum cōnsēnsū prīstinae residēre virtūtis memoriā vidētur.
12
Animī est ista mollitiā, nōn virtūs, paulisper inopiam ferre nōn posse.
12
Quī sē ultrō mortī offerant facilius reperiuntur quam quī dolōrem patienter ferant.
12
Atque ego hanc sententiam probārem (tantum apud mē dignitās potest), sī nūllam praeterquam vītae nostrae iactūram fierī vidērem:
12
sed in cōnsiliō capiendō omnem Galliam respiciāmus, quam ad nostrum auxilium concitāvimus.
12
Quid hominum mīlibus octōgintā ūnō locō interfectīs propinquīs cōnsanguineīsque nostrīs animī fore exīstimātis, sī paene in ipsīs cadāveribus proeliō dēcertāre cōgentur?
12
Nōlīte hōs vestrō auxiliō exspoliāre, quī vestrae salūtis causā suum perīculum neglēxērunt, nec stultitiā ac temeritāte vestrā aut animī imbēcillitāte omnem Galliam prōsternere et perpetuae servitūtī subicere.
12
An, quod ad diem nōn vēnērunt, dē eōrum fide cōnstantiāque dubitātis?
12
Quid ergō?
12
Rōmānōs in illīs ulteriōribus mūnītiōnibus animīne causā cotīdiē exercērī putātis?
12
Sī illōrum nūntiīs cōnfirmārī nōn potestis omnī aditū praesaeptō, hīs ūtiminī testibus appropinquāre eōrum adventum;
12
cuius reī timōre exterritī diem noctemque in opere versantur.
12
quid ergō meī cōnsilī est?
12
Facere, quod nostrī maiōrēs nēquāquam parī bellō Cimbrōrum Teutonumque fēcērunt;
12
quī in oppida compulsī ac similī inopiā subāctī eōrum corporibus quī aetāte ad bellum inūtilēs vidēbantur vītam tolerāvērunt neque sē hostibus trādidērunt.
12
cuius reī sī exemplum nōn habērēmus, tamen lībertātis causā īnstituī et posterīs prōdī pulcherrimum iūdicārem.
12
nam quid illī simile bellō fuit?
12
Dēpopulātā Galliā Cimbrī magnāque illāta calamitāte fīnibus quidem nostrīs aliquandō excessērunt atque aliās terrās petiērunt;
12
iūra, lēgēs, agrōs, lībertātem nōbīs relīquērunt.
12
Rōmānī vērō quid petunt aliud aut quid volunt, nisi invidiā adductī, quōs fāmā nōbilēs potentēsque bellō cognōvērunt, hōrum in agrīs cīvitātibusque cōnsīdere atque hīs aeternam iniungere servitūtem?
12
Neque enim ūlla aliā condiciōne bella gessērunt.
12
Quod sī ea quae in longinquīs nātiōnibus geruntur ignōrātis, respicite fīnitimam Galliam, quae in prōvinciam redācta iūre et lēgibus commūtātīs secūribus subiecta perpetuā premitur servitūte.
12
" Sententiīs dictīs cōnstituunt ut eī quī valētūdine aut aetāte inūtilēs sunt bellō oppidō excēdant, atque omnia prius experiantur, quam ad Critognatī sententiam dēscendant:
12
illō tamen potius ūtendum cōnsiliō, sī rēs cōgat atque auxilia morentur, quam aut dēditiōnis aut pācīs subeundam condiciōnem.
12
Mandūbiī, quī eōs oppidō recēperant, cum līberīs atque uxōribus exīre cōguntur.
12
Hī, cum ad mūnītiōnēs Rōmānōrum accessissent, flentēs omnibus precibus ōrābant, ut sē in servitūtem receptōs cibō iuvārent.
12
At Caesar dispositīs in vāllō cūstōdibus recipī prohibēbat.
12
Intereā Commius reliquīque ducēs quibus summa imperī permissa erat cum omnibus cōpiīs ad Alesiam perveniunt et colle exteriōre occupātō nōn longius mīlle passibus ab nostrīs mūnītiōnibus cōnsīdunt.
12
Posterō diē equitātū ex castrīs ēductō omnem eam plānitiem, quam in longitūdinem tria mīlia passuum patēre dēmōnstrāvimus, complent pedestrēsque cōpiās paulum ab eō locō abditās in locīs superiōribus cōnstituunt.
12
Erat ex oppidō Alesiā dēspectus in campum.
12
Concurrunt hīs auxiliīs vīsis;
12
fit grātulātiō inter eōs, atque omnium animī ad laetitiam excitantur.
12
Itaque prōductīs cōpiīs ante oppidum cōnsīdunt et proximam fossam crātibus integunt atque aggere explent sēque ad ēruptiōnem atque omnēs cāsūs comparant.
12
Caesar omnī exercitū ad utramque partem mūnītiōnum dispositō, ut, sī ūsus veniat, suum quisque locum teneat et nōverit, equitātum ex castrīs ēdūcī et proelium committī iubet.
12
Erat ex omnibus castrīs, quae summum undique iugum tenēbant, dēspectus, atque omnēs mīlitēs intentī pugnae prōventum exspectābant.
12
Gallī inter equitēs rārōs sagittāriōs expedītōsque levīs armātūrae interiēcerant, quī suīs cēdentibus auxiliō succurrerent et nostrōrum equitum impetūs sustinērent.
12
Ab hīs complūrēs dē imprōvīsō vulnerātī proeliō excēdēbant.
12
Cum suōs pugna superiōrēs esse Gallī cōnfīderent et nostrōs multitūdine premī vidērent, ex omnibus partibus et eī quī mūnītiōnibus continēbantur et hī quī ad auxilium convēnerant clāmōre et ululātū suōrum animōs cōnfirmābant.
12
Quod in cōnspectū omnium rēs gerēbātur neque rēctē ac turpiter factum cēlārī poterat, utrōsque et laudis cupiditās et timor ignōminiae ad virtūtem excitābant.
12
Cum ā merīdiē prope ad sōlis occāsum dubia victōria pugnārētur, Germānī ūna in parte cōnfertīs turmīs in hostēs impetum fēcērunt eōsque prōpulērunt;
12
quibus in fugam coniectīs sagittāriī circumventī interfectīque sunt.
12
Item ex reliquīs partibus nostrī cēdentēs usque ad castra īnsecūtī suī colligendī facultātem nōn dedērunt.
12
At eī quī ab Alesiā prōcesserant maestī prope victōria dēspērāta sē in oppidum recēpērunt.
12
Ūnō diē intermissō Gallī atque hōc spatiō magnō crātium, scālārum, harpagōnum numerō effectō mediā nocte silentiō ex castrīs ēgressī ad campestrēs mūnītiōnēs accēdunt.
12
Subitō clāmōre sublātō, quā significātiōne quī in oppidō obsīdēbantur dē suō adventū cognōscere possent, crātēs prōicere, fundīs, sagittīs, lapidibus nostrōs dē vāllō prōturbāre reliquaque quae ad oppugnātiōnem pertinent parant administrāre.
12
Eōdem tempore clāmōre exaudītō dat tubā signum suīs Vercingetorix atque ex oppidō ēdūcit.
12
Nostrī, ut superiōribus diēbus, ut cuique erat locus attribūtus, ad mūnītiōnēs accēdunt;
12
fundīs lībrīlibus sudibusque quās in opere disposuerant ac glandibus Gallōs prōterrent.
12
Prōspectū tenebrīs adēmptō multa utrimque vulnera accipiuntur.
12
Complūra tormentīs tēla coniciuntur.
12
At Mārcus Antōnius et Gāius Trebōnius lēgātī, quibus hae partēs ad dēfendendum obvēnerant, quā ex parte nostrōs premī intellēxerant, hīs auxiliō ex ulteriōribus castellīs dēductōs summittēbant.
12
Dum longius ab mūnītiōne aberant Gallī, plūs multitūdine tēlōrum prōficiēbant;
12
posteāquam propius successērunt, aut sē stimulīs inopīnantēs induēbant aut in scrobēs dēlātī trānsfodiēbantur aut ex vāllō ac turribus trāiectī pilīs mūrālibus interībant.
12
Multīs undique vulneribus acceptīs nūllā mūnītiōne perruptā, cum lūx appeteret, veritī nē ab latere apertō ex superiōribus castrīs ēruptiōne circumvenīrentur, sē ad suōs recēpērunt.
12
At interiōrēs, dum ea quae ā Vercingetorige ad ēruptiōnem praeparāta erant prōferunt, priōrēs fossās explent, diūtius in hīs rēbus administrandīs morātī prius suōs discessisse cognōvērunt, quam mūnītiōnibus appropinquārent.
12
Ita rē īnfectā in oppidum revertērunt.
12
Bis magnō cum dētrīmentō repulsī Gallī quid agant cōnsulunt;
12
locōrum perītōs adhibent:
12
ex hīs superiōrum castrōrum situs mūnītiōnēsque cognōscunt.
12
Erat ā septentriōnibus collis, quem propter magnitūdinem circuitūs opere circumplectī nōn potuerant nostrī:
12
necessāriō paene inīquō locō et lēniter dēclīvī castrā fēcērunt.
12
Haec Gāius Antistius Rēgīnus et Gāius Canīnius Rebilus lēgātī cum duābus legiōnibus obtinēbant.
12
Cognitīs per explōrātōrēs regiōnibus ducēs hostium sexāgintā mīlia ex omnī numerō dēligunt eārum cīvitātum quae maximam virtūtis opīniōnem habēbant;
12
quid quoque pactō agī placeat occultē inter sē cōnstituunt; adeundī tempus dēfīniunt, cum merīdiēs esse videātur.
12
Hīs cōpiīs Vercassivellaūnum Arvernum, ūnum ex quattuor ducibus, propinquum Vercingetorigis, praeficiunt.
12
Ille ex castrīs prīmā vigiliā ēgressus prope cōnfectō sub lūcem itinere post montem sē occultāvit mīlitēsque ex nocturnō labōre sēsē reficere iussit.
12
Cum iam merīdiēs appropinquāre vidērētur, ad eā castrā quae suprā dēmōnstrāvimus contendit;
12
eōdemque tempore equitātus ad campestrēs mūnītiōnēs accēdere et reliquae cōpiae prō castrīs sēsē ostendere coepērunt.
12
Vercingetorix ex arce Alesiae suōs cōnspicātus ex oppidō ēgreditur;
12
crātēs, longuriōs, mūsculōs, falcēs reliquaque quae ēruptiōnis causa parāverat prōfert.
12
Pugnātur ūnō tempore omnibus locīs, atque omnia temptantur:
12
quae minimē vīsa pars firma est, hūc concurritur.
12
Rōmānōrum manūs tantīs mūnītiōnibus distinētur nec facile plūribus locīs occurrit.
12
Multum ad terrendōs nostrōs valet clāmor, quī post tergum pugnantibus exstitit, quod suum perīculum in aliēnā vident salūte cōnstāre:
12